Mitjançant el Decret 200/2010, de 27 de desembre, de creació, denominació i determinació de l'àmbit de competència dels departaments de l'Administració de la Generalitat de Catalunya, s'ha modificat l'àmbit competencial dels diferents departaments de l'Administració de la Generalitat, s'ha modificat la denominació d'altres, i se n'ha reduït el nombre total dels existents.
Aquests canvis comporten la necessitat d'estructurar el Departament de Territori i Sostenibilitat d'acord amb el seu àmbit de competències.
Per tot això, de conformitat amb l'article 23 de la Llei 13/2008, del 5 de novembre, de la presidència de la Generalitat i del Govern, i la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya;
A proposta del titular del Departament de Territori i Sostenibilitat, i d'acord amb el Govern,
1.1 El Departament de Territori i Sostenibilitat, sota la direcció del/de la conseller/a, s'estructura en els òrgans següents:
c) La Secretaria d'Habitatge i Millora Urbana.
1.2 Resten adscrits al Departament de Territori i Sostenibilitat els organismes següents:
a) Ferrocarrils de la Generalitat de Catalunya, mitjançant la Secretaria de Territori i Mobilitat.
b) Ens d'Infraestructures Ferroviàries de Catalunya, mitjançant la Secretaria de Territori i Mobilitat.
c) L'Institut Cartogràfic de Catalunya, mitjançant la Secretaria de Territori i Mobilitat.
d) L'Institut Geològic de Catalunya, mitjançant la Secretaria de Territori i Mobilitat.
e) Ports de la Generalitat de Catalunya, mitjançant la Secretaria de Territori i Mobilitat.
f) Aeroports de Catalunya, en els termes previstos legalment, mitjançant la Secretaria de Territori i Mobilitat.
g) L'Institut Català del Sòl, mitjançant les secretaries de Territori i Mobilitat i d'Habitatge i Millora Urbana.
h) L'Institut per al Desenvolupament de les Comarques de l'Ebre (IDECE), mitjançant la Secretaria de Territori i Mobilitat.
i) L'Institut per al Desenvolupament i Promoció de l'Alt Pirineu i Aran (IDAPA), mitjançant la Secretaria de Territori i Mobilitat.
j) L'Agència de l'Habitatge de Catalunya, mitjançant la Secretaria d'Habitatge i Millora Urbana.
k) L'Agència Catalana de l'Aigua, mitjançant la Secretaria de Medi Ambient i Sostenibilitat.
l) L'Agència de Residus de Catalunya, mitjançant la Secretaria de Medi Ambient i Sostenibilitat.
m) Aigües Ter-Llobregat (ATLL), mitjançant la Secretaria de Medi Ambient i Sostenibilitat.
n) El Servei Metereològic de Catalunya, mitjançant la Secretaria de Medi Ambient I Sostenibilitat.
1.3 També resta adscrit al Departament de Territori i Sostenibilitat el Consell Assessor per al Desenvolupament Sostenible de Catalunya.
d) Qualsevol altra funció que, d'acord amb la seva naturalesa, li sigui encomanada expressament.
2.5 L'Oficina de la Secretaria del/de la Conseller/a té les funcions següents:
La persona titular de la Secretaria General exerceix les funcions que li atribueix la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya, així com les altres que li assigni la normativa vigent.
4.2 Correspon a la Direcció de Serveis administrar, dirigir el règim interior i gestionar els serveis generals del departament, així com exercir les altres funcions que li delegui la persona titular de la Secretaria General del Departament.
La Direcció de Serveis manté l'estructura de l'anterior Departament de Política Territorial i Obres Públiques.
4.3 A l'Assessoria Jurídica, amb rang orgànic de subdirecció general, li corresponen les funcions que preveu la normativa sobre els serveis jurídics de l'Administració de la Generalitat.
L'Assessoria Jurídica de l'anterior Departament de Política Territorial i Obres Públiques passa a ser l'Assessoria Jurídica del Departament de Territori i Sostenibilitat.
4.4 El Gabinet Tècnic, assimilat orgànicament a subdirecció general, té les funcions següents:
a) Elaborar instruments per a la planificació i avaluació dels objectius del Departament.
b) Planificar, elaborar i coordinar els informes, estudis i estadístiques en les matèries que són competència del Departament.
c) Supervisar les actuacions del Departament en matèria d'identitat visual i disseny gràfic, publicitat, informació i difusió.
d) Coordinar l'elaboració i execució del Pla de publicacions del Departament.
e) Fer el seguiment de les actuacions dutes a terme pels organismes i empreses vinculats al Departament i l'anàlisi de l'acompliment dels objectius marcats.
f) Donar suport i informar les propostes de les diferents unitats del Departament sobre la viabilitat econòmica de les normes, plans, programes, actuacions o projectes.
g) Coordinar i donar suport en la programació de projectes i actuacions del Departament susceptibles de rebre finançament europeu.
El Gabinet Tècnic de l'anterior Departament de Política Territorial i Obres Públiques passa a ser el Gabinet Tècnic del Departament de Territori i Sostenibilitat amb les funcions enumerades anteriorment.
4.5 Com a serveis territorials del Departament de Territori i Sostenibilitat es mantenen els serveis territorials de l'anterior Departament de Política Territorial i Obres Públiques en els termes previstos a la normativa vigent.
Igualment integren els serveis territorials l'estructura orgànica dependent dels serveis territorials de l'anterior Departament de Medi Ambient i Habitatge, amb les funcions atribuïdes per la normativa vigent amb excepció de les funcions relatives al medi natural que siguin competència del Departament d'Agricultura, Pesca, Alimentació i Acció Rural i de les àrees de Medi Natural.
5.1 La Secretaria de Territori i Mobilitat, amb rang de secretaria general en els termes previstos a l'article 11.2 de la Llei 13/1989, de 14 de desembre, té les funcions següents:
a) Dissenyar, planificar, programar i impulsar les polítiques d'infraestructures relacionades amb la mobilitat, transports terrestres, ports, aeroports, carreteres i autopistes, i la seva coordinació amb les polítiques d'ordenació territorial.
b) Definir i executar les polítiques dels serveis de transport i dels centres logístics integrals.
c) Impulsar la gestió del domini públic maritimoterrestre i de la regulació del seu règim economicofinancer en l'àmbit de les competències de la Generalitat.
d) Exercir les funcions que la normativa vigent atribueixi a la delegació del Govern en les societats concessionàries d'autopistes i la seva direcció i coordinació.
e) Coordinar la participació en els organismes que exerceixen funcions sobre les infraestructures i serveis del transport situats a Catalunya.
f) Dissenyar, planificar, programar i impulsar les polítiques d'ordenació territorial, d'urbanisme, del sòl, de muntanya, del litoral i de paisatge.
g) Impulsar, formular, revisar, i si s'escau, modificar el Pla Territorial General i els plans territorials, així com definir l'orientació estratègica del desenvolupament dels plans, una vegada hagin estat aprovats pel Govern.
h) Impulsar, formular, revisar, i si s'escau, modificar els plans directors urbanístics i d'altres instruments de planificació urbanística supramunicipal que se li encarreguin.
i) Elaborar els documents i emetre els informes que li siguin requerits sobre tots els àmbits relacionats amb la mobilitat i el territori.
j) Qualsevol altra funció de naturalesa anàloga que li sigui encomanada expressament.
5.2 De la Secretaria de Territori i Mobilitat en depenen les unitats següents:
a) La Direcció General de Transports i Mobilitat.
b) La Direcció General de Carreteres.
c) La Direcció General de Planificació Territorial.
d) La Direcció General d'Urbanisme.
e) El Servei de Concertació Territorial, el Servei de Col·laboració amb el CETMO (Centre d'Estudis del Transport per a la Mediterrània Occidental) i la Secretaria de la Delegació del Govern en les Societats Concessionàries d'Autopistes, amb les funcions i estructura previstes a la normativa vigent.
La Direcció General de Transports i Mobilitat
La Direcció General de Transports i Mobilitat té les funcions i l'estructura previstes en el Decret 196/2007, de 10 de setembre, de reestructuració parcial del Departament de Política Territorial i Obres Públiques, i en la resta de la normativa vigent aplicable, respecte a les unitats següents:
a) La Direcció General del Transport Terrestre.
b) La Direcció General de Ports, Aeroports i Costes, pel que fa a ports i aeroports.
c) El Programa per a la Mobilitat i Grans Infraestructures.
La Direcció General de Carreteres té les funcions i l'estructura previstes en el Decret 196/2007, de 10 de setembre, de reestructuració parcial del Departament de Política Territorial i Obres Públiques, i en la resta de la normativa vigent aplicable.
Direcció General de Planificació Territorial
8.1 La Direcció General de Planificació Territorial té les funcions i l'estructura previstes en el Decret 38/2010, de 16 de març, de reestructuració parcial del Departament de Política Territorial i Obres Públiques, respecte a les unitats següents:
a) La Direcció General d'Actuacions Estratègiques i Política de Sòl.
b) La Direcció General d'Arquitectura i Paisatge pel que fa a la política de muntanya i de paisatge.
8.2 La Direcció General de Planificació Territorial també té les funcions i estructura previstes en el Decret 196/2007, de 10 de setembre, de reestructuració parcial del Departament de Política Territorial i Obres Públiques, respecte de la Direcció General de Ports, Aeroports i Costes, pel que fa a costes.
La Direcció General d'Urbanisme té les funcions i l'estructura previstes en el Decret 38/2010, de 16 de març, i en la resta de la normativa vigent aplicable.
Secretaria d'Habitatge i Millora Urbana
10.1 La Secretaria d'Habitatge i Millora Urbana, amb rang de secretaria general en els termes previstos a l'article 11.2 de la Llei 13/1989, de 14 de desembre, té les funcions següents:
a) Dirigir i coordinar les polítiques de rehabilitació integral de barris i àrees urbanes que requereixen una atenció especial.
b) Dirigir i coordinar les polítiques destinades a la gestió i millora de les urbanitzacions amb dèficits urbanístics.
c) Dissenyar, planificar i programar les polítiques de promoció de l'habitatge, de qualitat i ordenació de l'edificació i de la seva rehabilitació.
d) Definir els criteris per a la gestió del patrimoni d'habitatge públic i regular el sistema d'accés als habitatges de protecció pública.
e) Dirigir i coordinar les polítiques socials d'habitatge.
f) Elaborar els documents i emetre els informes que li siguin requerits sobre tots els àmbits relacionats amb l'habitatge.
10.2 De la Secretaria d'Habitatge i Millora Urbana en depèn la Direcció General d'Habitatge.
També en depèn la Subdirecció General d'Arquitectura i Millora de les Àrees Urbanes de la Direcció General d'Arquitectura i Paisatge de l'anterior Departament de Política Territorial i Obres Públiques previstes en el Decret 38/2010, de 16 de març, de reestructuració parcial del Departament de Política Territorial i Obres Públiques.
La Direcció General d'Habitatge té les funcions i l'estructura orgànica previstes al Decret 157/2010, de 2 de novembre, per a la Secretaria d'Habitatge.
Secretaria de Medi Ambient i Sostenibilitat
12.1 La Secretaria de Medi Ambient i Sostenibilitat, amb rang de secretaria general en els termes previstos a l'article 11.2 de la Llei 13/1989, de 14 de desembre, té les funcions següents:
a) Definir les polítiques ambientals i de sostenibilitat aplicables als plans, programes i projectes de la Generalitat i coordinar i impulsar les actuacions del departament com a òrgan ambiental en matèria de plans, programes i projectes de la Generalitat i de les administracions locals.
b) Definir i impulsar les polítiques de prevenció i control de la qualitat de l'aire i formular i fer el seguiment dels plans, els programes i les normatives sobre protecció de l'ambient atmosfèric, acústic i lumínic.
c) Definir, dirigir i avaluar el funcionament global i la gestió del sistema d'intervenció integral que estableixi el marc legal vigent així com el sistema d'avaluació de les activitats sotmeses a declaració d'impacte ambiental.
d) Coordinar les actuacions d'inspecció d'activitats amb incidència ambiental.
e) Promoure projectes d'investigació en matèria de tecnologies i sistemes per a l'avaluació, prevenció, minimització i control dels impactes de les activitats sobre el medi.
f) Dirigir el sistema d'auditoria i gestió mediambiental i, també, els sistemes d'etiqueta ecològica europea i el distintiu de garantia de qualitat ambiental.
g) Dirigir el sistema d'acreditació de les entitats ambientals de control, verificació i certificació.
h) Promoure i difondre la utilització de les energies renovables i les mesures d'estalvi energètic.
i) Formular i promoure plans, programes i activitats adreçades a l'educació, investigació i formació ambiental i fomentar les actituds, les pràctiques i l'ús de mitjans i de productes basats en criteris de sostenibilitat, en coordinació amb els ens locals.
j) Dissenyar, planificar i programar la política relativa a la protecció de la biodiversitat.
k) Qualsevol altra funció de naturalesa anàloga que li sigui encomanada expressament.
12.2 De la Secretaria de Medi Ambient i Sostenibilitat en depenen les unitats següents:
a) La Direcció General de Qualitat Ambiental.
b) La Direcció General de Polítiques ambientals.
Direcció General de Qualitat Ambiental
La Direcció General de Qualitat Ambiental té les funcions i l'estructura previstes en el Decret 289/2006, de 4 de juliol, de reestructuració parcial del Departament de Medi Ambient i Habitatge, i en el Decret 176/2009, de 10 de novembre.
Direcció General de Polítiques Ambientals
La Direcció General de Polítiques Ambientals té les funcions i l'estructura previstes per a la Direcció General de Polítiques Ambientals i Sostenibilitat en el Decret 289/2006, de 4 de juliol, de reestructuració parcial del Departament de Medi Ambient i Habitatge, i en el Decret 573/2006, de 19 de desembre, i les de la Subdirecció General de Protecció de la Biodiversitat de la Direcció General del Medi Natural de l'anterior Departament de Medi Ambient i Habitatge, previstes per la normativa vigent aplicable.
Les funcions de la Direcció General de Polítiques ambientals en matèria de protecció de la biodiversitat són sense perjudici de les competències pròpies del Departament d'Agricultura, Ramaderia, Pesca, Alimentació i Medi Natural.
Queden suprimits els òrgans següents:
De l'anterior Departament de Política Territorial i Obres Públiques:
La Secretaria per a la Planificació Territorial.
La Direcció General de Ports, Aeroports i Costes.
La Direcció General d'Actuacions Estratègiques i Política de Sòl.
La Direcció General d'Arquitectura i Paisatge.
El Programa per a la Mobilitat i Grans Infraestructures.
De l'anterior Departament de Medi Ambient i Habitatge:
La Direcció General de Polítiques Ambientals i Sostenibilitat.
Se suprimeixen els òrgans actius amb rang inferior a direcció general i les àrees o unitats integrades en els òrgans enumerats anteriorment excepte en aquells casos en què el present Decret els mantingui, sense perjudici del que preveu la disposició transitòria tercera.
La Direcció General de Transport Terrestre passa a denominar-se Direcció General de Transports i Mobilitat.
El Gabinet del/de la Conseller/a regulat en aquest Decret substitueix els regulats als decrets 118/1997, de 13 de maig, 217/2000, de 26 de juny, i 196/2007, de 10 de setembre.
Totes les referències que la normativa vigent faci als departaments de Política Territorial i Obres Públiques, de Vicepresidència i de Medi Ambient i Habitatge s'han d'entendre fetes al Departament de Territori i Sostenibilitat quan facin referència a l'àmbit competencial propi d'aquest Departament.
Igualment totes les referències que la normativa vigent faci a òrgans que se suprimeixen o es modifiquen en aquest Decret s'han d'entendre fetes als òrgans que assumeixen les seves funcions o estructura.
El Departament de Territori i Sostenibilitat assumeix els recursos humans i materials vinculats amb les funcions incorporades procedents d'altres departaments.
Pel que fa als serveis centrals d'aquests departaments suprimits o modificats, assumirà els recursos esmentats que li corresponguin d'acord amb els altres departaments afectats.
Resten adscrits o es relacionen amb el Departament de Territori i Sostenibilitat les entitats i òrgans col·legiats amb funcions que s'integren dins les competències assumides per aquest Departament.
Les entitats i òrgans esmentats es regulen per la seva normativa específica en tot allò no previst en aquest Decret.
El personal funcionari i la resta de personal de l'Administració de la Generalitat que resultin afectats per les modificacions orgàniques d'aquest Decret continuaran percebent la totalitat de les seves retribucions, amb càrrec als crèdits als quals s'imputaven, fins que s'adoptin les disposicions de desplegament d'acord amb la normativa vigent i es duguin a terme les adaptacions pressupostàries i de relacions de llocs de treball corresponents.
Els negociats directament dependents dels òrgans suprimits en aquest Decret se suprimeixen.
Mentre no s'aprovin i entrin en vigor els decrets de reestructuració corresponents, les oficines de gestió ambiental unificades adscrites als serveis territorials del Departament de Territori i Sostenibilitat donen suport als serveis territorials del Departament d'Agricultura, Ramaderia, Pesca, Alimentació i Medi Natural.
Mentre no s'aprovin i entrin en vigor els decrets de reestructuració corresponents als departaments de Territori i Sostenibilitat i d'Agricultura, Ramaderia, Pesca, Alimentació i Medi Natural, els òrgans que integren la fins ara Direcció General de Polítiques Ambientals i Sostenibilitat resten adscrits al Departament de Territori i Sostenibilitat, però aquest ha de traspassar al Departament d'Agricultura, Ramaderia, Pesca, Alimentació i Medi Natural els efectius que executin les funcions de la seva competència, i en els esmentats decrets de reestructuració s'haurà de preveure l'estructura adient per executar les competències de cada departament.